Referat fra bestyrelsesmødet den 18. januar 2021: Deltagere.

Deltagere: Finn Ulbæk Andersen (FA), Peter Falk (PF), Martin Høgh (MH), Karin Bancsi (KB), Helge Michelsen (HM), Flemming le Fevre (FL), Mads Groth Schousbo (MS), Peder Sustmann (PS)

Afbud: Ingen

1. Valg af dirigent
	* Finn er valgt
2. Valg af referent
	* Karin er valgt
3. Åbne poster (to do opgaver)
	* Gennemgået
4. Budget/resultat 2020 opfølgning iht. udsendt materiale af januar måned
	* Bogføringen er næsten på plads. Der er usikkerhed om hvorvidt alle omkostninger fra 2020 er kommet ind. Generalforsamlingsbeslutningen om at etablere dankortbetalingen bogføres på 2020 regnskabet som en konsekvens af at det var en generalforsamlingsbeslutning i 2020. Forventningen er, at resultat 2020 balancerer.
5. Budget 2021 (hvor langt er vi?)
	* Forslag til budget 2021 er udsendt og detailplanlægningen kan begynde når de sidste ønsker er fremsendt.
6. Info fra Formand

Herunder bl.a.:

* Kontrakt med H-H
	+ Kontrakten med HH er ved at være på plads – der er nogle få udeståender der forventes løst
* TeeBox
	+ Det ser ud til der måske er en lille åbning i forhold til om det vil være muligt at komme videre med TeeBox
* Aftale med Triolab om fremtidigt brug af lokale
	+ Finn har aftalt med Triolab at vi må låne et mødelokale i Triolab uden at der er nogen modydelse – det er flot.
1. Info fra FU

Herunder bl.a.:

* Arbejdsopgaverne i sekretariatet
	+ har været drøftet. Vi leder efter ting der kan effektiviseres og automatiseret så der kan reduceres i tidsforbruget. Vi har afsøgt hvad det vil koste at aflevere en del af opgave ude af huset. Det kan gøres forholdsvist billigt så sekretariatets tid kan frigøres til andre opgaver. Der er indkaldt til et fællesmøde mellem FU, Anne og H-H, hvor arbejdsopgaverne i sekretariatet gennemgås og fordeles.
* Der er indhentet tilbud på robot boldopsamler og robotplæneklipper
	+ Det er en investering på 500.000 – det finder FU er for dyrt og sættes på stand by
* Budgettet for baneudvalget er gennemgået
	+ der er givet en tilbagemelding om hvilke tiltag der eventuelt kan udskydes til 2022. Der er ønske om flere midler (ca. 100.000, - kr.) så det samlede beløb vil andrage 1.000.000 – FU ser på om det er muligt at finde frem til at imødekomme ønsket.
* Ny boldautomat
	+ Der har i 2020 været brugt uforholdsmæssigt meget på vedligeholdelse og derfor er det afsøgt hvad prisen er på en ny boldmaskine inkl. serviceaftale. Efter gennemgang af tilbud og eftersyn af den eksisterende maskine, er vi blevet anbefalet, at der er mange år endnu i den gamle maskine, der er indkøbt i 2014. Det indstilles at vi beholder den gamle maskine, men indgår en aftale så vedligeholdelsen sikres og tiden hvor boldmaskinen er ”nede” bliver minimal. Det bakkes op af bestyrelsen. Der laves et samlet budget på en renovering og vedligeholdelse af det eksisterende system der fremlægges og besluttes i FU.
1. Info fra øvrige Udvalg

Herunder bl.a.:

* Skal ansatte være medlemmer i udvalg
	+ Drøftelse om hvorvidt medarbejdere deltager i udvalgsarbejdet der er ~~arbejder~~ udenfor deres kerneopgave. Punktet udskydes til drøftelse på et kommende bestyrelsesseminar.
* Grus arealer ved teesteder
	+ Der bruges meget tid på at vedligeholde grus arealet ved teestederne. Derfor indstiller baneudvalget at de nedlægges og tilsås med græs. Grus pladserne nedlægges ikke og udbygges ikke. Hvis der skal ske udvidelse, tages det med som anlægningsudgifter senere. Det undersøges om det er muligt at gøre vedligeholdelsen af grus arealet som en del af de frivilliges arbejde.
* Nye teesteds markeringer
	+ Der etableres pæle i stedet for stålskiltene da den eneste skrift der kan laves på stålskiltene er svær at læse.
* Oprydning af oplagsplads
	+ Der indhentes et reelt tilbud på hvad det vil koste at få ryddet op.
* Feedback fra Sponsorudvalget
	+ Der er fulgt op på sponsoraftalerne. Der er en ny flagsponsor de næste 2 år på 18 hullers banen og par 3 banen: Vestsjællands Jernhandel. DK Brandteknik har købt skilte på parkeringspladsen ind mod putting green samt flagene på puttinggreen - også for 2 år. Finn Jepsen VVS har købt et Teested skilt for de næste 2 år på hul 18. Vi siger velkommen til de nye sponsorer.
* Ibrugtagning af 9 hulsbanen
	+ Det sættes i værk at kunne bruge en 9 huls sløjfe 1,11 12-18 med en prøve ordning mandag, onsdag og fredag. Vi følger flettereglen på hul 11 tæt.
* Juniorudvalget forsætter med den aktivitet der er planlagt med HH i efteråret. Corona situationen skaber besvær for alle udvalg også for juniorudvalget. Vi savner at kunne mødes.
* Banen – der er beskåret rundt omkring på hele banen. Der er kommet ansøgninger fra sæsonansatte greenkeepere og der afholdes samtaler i den kommende periode. Der er kommet tilbud på at sætte net op på par 3 banen, hvor der er farligt – hele banen ind kranses af out of bound pæle. Der sættes nyt net op på driving range ud mod det gule palæ så der ikke mistes så mange bolde.
* Turneringsudvalget skal tage sig af de turneringer der ikke er klubturneringer, med hjælp fra PF, HM og PS.
* Hvis Corona tillader det holdes der møde i begynderudvalget i starten af marts.
* Bygninger – der er kommet ny pumpe ved greenkeepergården. Der er lavet ændringer i køkkenet på blandt andet komfuret. Varmen har der været udfordringer med på kontoret. Geddas har ønske om en bum ved indgangen til greenkeeperbygningen – der holdes private fester på greenkeeper området.
* Cafe – det er svært at få samlet formændene i klubberne i klubben med baggrund i forsamlingsforbuddet. Vi vil gerne have projektet sat i søen, men vi vil også gerne have informeret medlemmerne grundigt. For at leve op til myndighedskravene kræver det måske en ombygning af køkkenet. Da det ikke er muligt samle medlemmerne, skal der laves en grundig information til medlemmerne. Med i en god information ligger også den økonomi der er forbundet med at etablere en cafe. Bestyrelsen bakker op om etableringen af en cafe.
1. Aktivitetskalender 2021
	* Der foreligger en aktivitetskalender, der er klar til at blive lagt på hjemmesiden. Der mangler at blive lavet blokeringer i GolfBox på banen for dem der har behov – begyndere, juniorer, eliten, kaniner og andre.
2. Eventuelt
* Det skal undersøges om det er lovligt at Juniorer samler bolde med boldopsamleren.
* Byggy parkering i pumpehuset – skal der betales på lige fod som alle andre
* Der har været en henvendelse fra 2 medlemmer der havde ønskede at lave pallemøbler til terrassen. Vi takker for tilbuddet, men takker nej.
* Årshjulet – det er tid til at fastlægge datoer blandt andet for generalforsamlingen